Signe

Signe on skandinaavia päritolu naisenimi. See on levinud ka Eestis. Nimi on pärit muinasskandinaavia nimest Sighne, mis on moodustatud sõnadest sigr ('võitja') ja nýr ('uus').

 Nime levik 
 Eestis 
1. jaanuari 2018 seisuga oli Eestis eesnimi Signe 1469 naisel. Signe on Eestis populaarsuselt 130. naisenimi.

Kõige populaarsem on eesnimi Signe vanuserühmas 45–49, kus neid on 10 000 elaniku kohta 32,15 ning Võru maakonnas, kus neid on 10 000 elaniku kohta 19,23. Signe on keskmiselt 44 aasta vanune (mediaanvanus on 44). Nime Signe statistika, Statistikaamet

 Norras 
Norras oli 2012. aastal 5939 naist, kelle eesnimi oli Signe. 2017. aastal oli neid 5740, neist 3009 oli Signe ainuke eesnimi.Navnestatistikk, Statistisk sentralbyrå Signe oli populaarsuselt 112. naisenimi.

 Rootsis 
Rootsis hakkas nimi levima 19. sajandi lõpus ja muutus 20. sajandi alguses üheks tavalisemaks naisenimeks. 31. detsembril 2007 elas Rootsis 16 980 isikut, kelle üks eesnimi oli Signe, neist 7853 oli Signe esimene või ainuke eesnimi. 2017. aasta seisuga elas Rootsis 19 634 naist eesnimega Signe, neist 8002 oli see esimene või ainuke eesnimi.SÖK PÅ NAMN – HUR MÅNGA HETER ...?, Statistiska centralbyrån Signe oli Rootsis populaarsuselt 104. naisenimi.Topplistan antal namnbärare i Sverige – kvinnor

 Soomes 
Soomes hakkas nimi levima 19. sajandi lõpus ja muutus eriti populaarseks 20. sajandi alguses. 1900–1919 sai eesnime Signe 3498 tüdrukut, 1920–1939 1378 ja 1940–1959 vaid 159 tüdrukut.Nimipalvelu

 Taanis 
Taanis elas 1. jaanuaril 2018 kokku 13 889 naist, kelle eesnimi oli Signe (2015 – 13 661 ja 2017 – 13 793). Taanis on levinud ka nime variant Sine, mis oli 2018. aastal 1954 naise eesnimi.	

Lätis
Lätis elas 2018. aasta 31. märtsi seisuga 1626 Signe-nimelist isikut.

Nime kandjaid
 Signe Falkenberg (sündinud 1962), eesti sporditegelane
 Signe Kivi (sündinud 1957), eesti kunstnik ja poliitik
 Signe Lahtein (1977–2018), eesti ajakirjanik
 Signe Lomp (sündinud 1969), eesti lavastuskunstnik
 Signe Paisjärv (1940–2016), eesti lauatenniosist
 Signe Pinna (1909–2008), eesti näitleja ja lavastaja
 Signe Ratso (sündinud 1960), eesti ametnik
 Signe Rosenberg (sündinud 1979), eesti majandusteadlane
 Signe Taremaa (sündinud 1955), eesti köite- ja nahakunstnik
 Signe Viggor (sündinud 1975), eesti keemik ja mikrobioloog

Viited

Kategooria:Naisenimed